
A kisiskolások környezeti nevelésének összehasonlítása öko- illetve nem ökoiskolákban

Kulcsszavak: környezeti nevelés; ökoiskola; környezettudatosság
Dolgozatomban a kisiskolások környezeti nevelését vizsgálom öko-és nem ökoiskolákban különös tekintettel a fenntarthatóság, környezettudatosság és környezetvédelem kérdéseire. A kutatás célja a 4. osztályos tanulók tudásának, ismereteinek és attitűdjeinek feltérképezése, valamint az intézmények hozzáállásának összehasonlítása rangjuk (öko- vagy nem ökoiskola), és elhelyezkedésük (városi vagy vidéki) tekintetében.
A kutatás során tudásszintmérő feladatlapok és félig strukturált interjúk módszereinek használatával gyűjtöttem adatokat. A mérőlapot 93 4. osztályos tanuló töltötte ki, a félig struktúrált interjút 5 pedagógussal készítettem el.
Az eredmények bár rávilágítanak az ökoiskolák környezeti nevelésben betöltött szerepére, ugyanakkor hangsúlyozzák, hogy a pedagógus személyisége és elhivatottsága kulcsfontosságú a környezeti nevelés sikerességében.



